
R E F E R A T ,

CATRE
CONSILIUL LOCAL AL  ORASULUI  BOLDESTI  SCAENI

Subsemnata Jr. Stirceanu Anca, Director al Unităţii de Asistenţă Medico- Socială Boldeşti – Scăeni, numit prin Dispozitia Primarului nr.466/29.07.2022, propun spre analiza si aprobarea Consiliului Local Boldesti Scaeni “Proiect de hotarare privind stabilirea contributiilor personale ale beneficiarilor de servicii furnizate de Unitatea de Asistenta Medico-Sociala Boldesti Scaeni”.
In baza O.U.G. nr.57/2019-privind Codul administrativ, a H.G. nr.412/2003 pentru aprobarea Normelor privind organizarea, functionarea si finantarea unitatilor de asistenta medico-sociale,  H.G. nr.459/2010-“aprobarea standardului de personal si de costuri/an pentru servicii acordate in unitatile medico-sociale si a unor normative privind personalul din unitatile de asistenta medico-sociala”, modificata prin H.G. nr.932/2016 si H.G. nr.981/2018, tinand cont de prevederile Legii nr.153/2017- lege cadru-privind salarizarea personalului platit din fonduri publice, va prezint urmatoarele:
- cresterea din ultimii ani a preturilor la alimente, medicamente , materiale sanitare, bunuri si servicii determinate de cresterea inflatiei, precum si faptul ca standardul de cost pentru unitatile medico-sociale stabilit prin H.G. nr.459/2010, modificat prin H.G. nr.932/2016 si H.G. nr.981/2018, a ramas nemodificat din anul 2018;
- avand in vedere faptul ca aceste cresteri si alocarile insuficiente de la Bugetul de stat nu pot fi sustinute de la Bugetul local, in urma unei analize a posibilitatilor de finantare a UAMS pentru anul 2024 care sa permita sustinerea activitatii in unitatea noastra, a fost stabilita majorarea  cuantumului contributiei lunare a beneficiarilor de servicii medico-sociale;
- ultima modificare a contributiilor beneficiarilor internati a fost stabilita prin Anexa la H.C.L. nr.21/14.02.2022.  
            Prin cele mentionate mai sus, consideram necesara si oportuna majorarea contributiei beneficiarilor de servicii medico-sociale institutionalizati in UAMS Boldesti Scaeni, dupa cum urmeaza:
            Incepand cu data de 01.01.2024, beneficiarii de servicii medico-sociale vor achita lunar o contributie, astfel:
- pentru o rezidenta mai mica de 6 luni - 2.500 lei
- pentru o rezidenta care depaseste 6 luni - 2.800 lei
- pentru o rezidenta care depaseste 12 luni - 3.100 lei
Pentru beneficiarii care realizeaza venituri, dar la care suma rezultata din calcul este mai mica decat contributia stabilita, diferenta pana la 2.500 lei, 2.800 lei, respectiv 3.100 lei, va fi completata de apartinatorii si/sau sustnatorii legali ai acestora.
Pentru beneficiarii care nu realizeaza venituri dar au apartinatori, reprezentanti si/sau sustinatori legali, acestia din urma vor achita contributia sus mentionata de 2.500 lei, 2.800 lei, respectiv 3.100 lei pentru beneficiarul institutionalizat.
Pentru beneficiarii care nu au venituri si nici sustinatori legali, contributiile de intretinere de 2.500 lei, 2.800 lei, respectiv 3.100 lei se vor suporta din bugetul local al primariilor de domiciliu, internarea facandu-se cu acordul scris in prealabil al acestora.
Recalcularea contributiei de intretinere se va efectua anual, prin hotararea consiliului local, ca urmare a modificarilor legislative si va fi comunicata partilor.
Obligatia de plata a contributiei lunare de intretinere revine in sarcina beneficiarilor de servicii, apartinatorilor, sustinatorilor si/sau a reprezentantilor legali ai acestora printr-un angajament de plata si a unui contract de furnizare de servicii medico-sociale. Angajamentul de plata constituie titlu executoriu si se semneaza la internarea beneficiarului in Unitatea de Asistenta Medico-Sociala Boldesti Scaeni.
Contributia se datoreaza si se achita din prima zi de internare la casieria unitatii de catre beneficiarii de servicii, de apartinatori, reprezentanti si/sau de catre sustinatorii legali ai acestora in conformitate cu angajamentul de plata semnat.
Prin stabilirea contributiei beneficiarilor de servicii medico-sociale, in sensul majorarii propuse, avem in vedere diminuarea efortului bugetar al Consiliului Local si sustinerea bunei desfasurari a activitatii unitatii.





In speranta aprobarii, va multumesc anticipat!



DIRECTOR,
Jr. Stirceanu Anca

